**Eräitä poimintoja eduskuntapuolueiden vaaliohjelmista KANEn kokousta 13.3.2019 varten (asiakohta 6)**

**Vihreät**

* Vihreiden Suomi ei kuulu vain tietyn näköisille, tietyn värisille, tietyt edellytykset täyttäville. Vihreiden Suomi on yhteinen Suomi, joka on hyvä koti jokaiselle. Yhteinen Suomi niin naisille, miehille kuin muille sukupuolille, täällä syntyneille ja muualta muuttaneille, nuorille ja vanhoille, vähemmistöille ja enemmistöille. Puolustamme demokratiaa, ihmisoikeuksia ja oikeusvaltion periaatetta kaikkialla, missä ne ovat uhattuina, lähellä ja kaukana.
* Turvataan vammaisten ihmisten oikeus yhdenvertaiseen, itsenäiseen elämään. Sen

perustana ovat esteetön ympäristö ja kommunikaatio, osallisuus, yhdenvertaisuus ja

itsemääräämisoikeus. Vammaispalveluihin taataan riittävät resurssit.

* Jatketaan julkisten tietovarantojen avaamista ja säädetään julkisia tietojärjestelmiä

koskeva avoimien rajapintojen vaatimus.

* Kielletään järjestäytynyt rasismi rikoslaissa.
* Poistetaan maahanmuuttajien työllistymisen esteitä sekä nopeutetaan pääsyä

kotouttamispalvelujen piiriin.

* Puretaan turvapaikanhakijoiden työllistymisen esteitä antamalla kaikille hakijoille

henkilötunnus ja virallinen henkilöllisyystodistus sekä poistamalla karenssi.

Turvapaikanhakijoiden hakeutumista kieli-, ammatti- ja korkeakouluopintoihin tuetaan ja näihin hakeutumiseen annetaan aktiivista ohjausta.

**SDP**

* Turvataan kansalaisjärjestöjen toimintaedellytykset ja autonomia. Uudistetaan, selkeytetään

ja yhdenmukaistetaan järjestöjen avustuskäytäntöjä.

* Edistetään monipuolisia ja vaikuttavia osallistumisen mahdollisuuksia, kuten esim. käyttäjädemokratia, kansalaisraadit, kuntalaishaastattelut, verkkovaltuustot ja osallistuva budjetointi.
* Vahvistetaan lasten ja nuorten valmiuksia vaikuttaa omaan lähiympäristöön ja yhteiskunnalliseen päätöksentekoon demokratiakasvatuksella.
* **Parannetaan kotouttamista.** Edistetään maahanmuuttajan kielitaitoa, ammatillisia valmiuksia ja yhteiskunnan tuntemusta laadukkailla kotouttamispalveluilla.
* **Edistetään ihmisoikeuksien toteutumista**, on kyse sitten pari- ja lähisuhdeväkivallan torjumisesta, seksuaali- ja sukupuolivähemmistöjen oikeuksien parantamisesta tai lasten oikeuksien vahvistamisesta.

**Keskusta**

* Suomalainen kansanvalta lepää terveellä pohjalla. Mutta päätöksenteon ja vaikuttamisen rakenteet pitää tuoda 2000-luvulle. Osallistuminen on tehtävä helpoksi. Haluamme vahvistaa järjestöjen ja vapaaehtoistoiminnan roolia. Sananvapaudesta emme tingi. Yhteiskunnallista keskustelua pitää kuitenkin tervehdyttää. Ihmisten on noudatettava lakia, hyviä käytöstapoja ja vastattava teoistaan myös verkossa ja sosiaalisessa mediassa. Suomen pitää olla maa, jossa ihmiset puhuvat toiselleen kauniisti.illa on tuettava monet väestöryhmät saavuttavia
* Maahanmuuttajanuoria ja heidän perheitään on tuettava koulutuksessa, kielen oppimisessa, työpaikan saannissa ja muussa kotoutumisessa. Maahanmuuttajien tueksi tarvitaan kantasuomalaisia tukihenkilöitä.
* Myös nuorten kotoutumisen kannalta tärkeisiin ammatteihin kuten opettajiksi, sosiaali- ja nuorisotyöntekijöiksi ja poliiseiksi on saatava yhä enemmän maahanmuuttajataustaisia henkilöitä.
* Koulut ovat perheen rinnalla avainasemassa perus- ja kansalaistaitojen välittämisessä nuorille. Nuoren elämän hallinta vaatii käytännön talous- ja työnhakutaitoja, osallistumis- ja vaikuttamiskeinojen oppimista sekä medialukutaitoa.
* Koulujen ja kansalaisyhteiskunnan yhteydenpitoa pitää tiivistää.
* Äänioikeusikäraja on laskettava 16 vuoteen kaikissa vaaleissa.
* Jokaisella nuorella ja lapsella pitää olla oikeus ainakin yhteen mieluisaan harrastukseen. Liikunta-, kulttuuri- ja muut harrastekerhot on liitettävä osaksi lasten ja nuorten koulupäivää yhteistyössä järjestöjen ja vapaaehtoistoimijoiden kanssa.

**Kokoomus**

* Oleskeluluvan saaneiden on päästävä nopeasti työhön sekä kieltä ja muita taitoja oppimaan. Lasten osallistumista varhaiskasvatukseen on edistettävä.
* Toimiva oikeusvaltio ja järjestystä ylläpitävät viranomaiset ovat turvallisen yhteiskunnan selkäranka. Niiden on voitava toteuttaa tehtäviään tuloksekkaasti. Tästä riippuu viime kädessä kansalaisten luottamus koko demokraattiseen järjestelmään.
* Nykyään on yhä enemmän ja laajemmin nähtävä myös turvallisuuskysymysten uudet ulottuvuudet, mukaan lukien hybridivaikuttaminen ja kansainvälinen yhteistyö. Syrjäytyminen on yksi sisäisen turvallisuuden keskeisimmistä uhkista.
* Torjutaan hybridivaikuttamista sekä viranomaisten keinoja kehittämällä että kansalaisten valmiuksia vahvistamalla.

**RKP**

* Suomi ei ole ainoastaan tuhansien järvien, vaan myös tuhansien yhdistysten maa. Vapaaehtoistoiminta lisää yhteisöllisyyttä ja parantaa elämänlaatua. Kulttuuri-, urheilu-, kotiseutu- ja yhdistystoiminta vahvistavat identiteettiä ja sosiaalista pääomaa, ja niillä on tärkeä rooli yhteiskunnassamme.

### Haluamme:

* Luoda edellytykset yhdenvertaisiin ja tasa-arvoisiin mahdollisuuksiin harrastaa liikuntaa ja muita vapaa-ajan harrastuksia lisätä suomalaisten liikuntaa ja sen myötä hyvinvointia.
* Turvata yhdistysten toiminnan verovapaudella ja välttämällä turhaa byrokratiaa lupa- ja ilmoitusmenettelyssä.
* Haluamme kestävällä tavalla kehittyvän yhteiskunnan, jossa myöskään kaikkein heikoimmassa asemassa olevia ei unohdeta. Meidän on pysäytettävä yhteiskunnan eriarvoistuminen. Haluamme torjua ja ehkäistä syrjäytymistä.
* Edistää mahdollisuuksia vapaehtoistyöhön vanhustenhuollossa.
* Maahanmuuttajien kotouttamisen voivan tapahtua sekä ruotsiksi että suomeksi.
* Suomen on oltava kansainvälisessä yhteistyössä luotettava toimija ja valtio, joka kantaa vastuunsa kehitysapupolitiikasta sekä kansainvälisestä ihmisoikeusarkkitehtuurista. Se on tehtävä kotikentällä ottamalla vastaan omista kodeistaan pakenemaan joutuneet, mutta myös osallistumalla aktiivisesti maailmanlaajuisten ympäristö-, ilmasto- ja kehitysasioiden hoitoon sekä antamalla kehitysmaille kokonaisvaltaista taloudellista tukea.
* Haluamme vieraanvaraisen Suomen. Inhimillisyys ja suvaitsevaisuus ovat maahanmuuttopolitiikkamme perusta. Kotouttamispolitiikkamme neljä tukipilaria ovat; kieli, työ, koulutus ja yhteisöllisyys.
* Tietoisia panostuksia kotouttamiseen.

**KD**

* Hybridivaikuttamiseen liittyviin ilmiöihin, kuten valemedioihin ja tietomurtoihin, pitää varautua.
* Kansalaisjärjestöjen roolia ihmiskaupan uhrien matalan kynnyksen auttajina sekä järjestöjen

yhteistyötä viranomaisten kanssa on vahvistettava.

* Kansalaisjärjestöjen työtä uusintarikollisuuden torjumiseksi ja vapautuvien vankien yhteiskuntaan

sopeutumiseksi on tuettava.

* Maahanmuuttajataustaisten lasten ja nuorten varhaiskasvatukseen ja koulutukseen on varattava riittävät resurssit, jotta heidän oppimispotentiaalinsa saadaan käyttöön, ja oppimiserot suomalaisten ja maahanmuuttajataustaisten lasten välillä kaventuvat. Kotoutumista suomalaiseen yhteiskuntaan on tuettava kaikin tavoin.
* Tahdomme auttaa avuntarvitsijoita sekä varmistaa oleskeluluvan saaneiden kotoutuminen.
* Puolustamme jokaiselle yhtäläistä ihmisarvoa ja perusoikeuksia, emmekä hyväksy

muukalaisvihamielisyyttä, syrjintää tai rasismia missään.

* Demokraattisen yhteiskunnan kantava perusta on laaja sananvapaus sekä erilaisten näkökulmien

ja mielipiteiden sietäminen. Rakentavan ja toisten mielipiteitä kunnioittavan

keskustelun edistämisessä on jokaisella, mutta etenkin poliittisilla toimijoilla, tärkeä rooli.

**Vasemmistoliitto**

* Tuemme kansalaisyhteiskuntaa.
* Kansalaisyhteiskunta kantaa ison vastuun erityisesti ikäihmisten yksinäisyyden torjunnassa ja hyvinvoinnin edistämisessä. Tukemalla kansalaisjärjestöjä valtakunnallisesti ja paikallisesti edistetään myös ihmisten osallistumismahdollisuuksia ja yhteisöllisyyttä.
* Takaamme kaikille nuorille harrastusmahdollisuudet.
* Edistämme hyviä väestösuhteita.
* Vihapuhetta, rasismia ja syrjintää ehkäistään suunnitelmallisella, poikkihallinnollisella työllä yhteiskunnan eri tasoilla, kuten koulutuksessa, työmarkkinoilla ja viranomaistoiminnassa. Vastakkainasettelua torjutaan eriarvoisuutta vähentämällä.

**Perussuomalaiset**

-

**Sininen tulevaisuus**

-

**Linkit vaaliohjelmiin**

<https://sdp.fi/fi/eduskuntavaalit/>

<https://www.kokoomus.fi/eduskuntavaaliohjelma-2019/>

<https://keskusta.fi/Eduskuntavaalit-2019/Vaaliohjelma>

<https://www.perussuomalaiset.fi/wp-content/uploads/2019/02/Eduskuntavaaliohjelma-2019.pdf>

<https://sfp.fi/fi/politiikka/paatokset-ja-poliittiset-ohjelmat/eduskuntavaaliohjelma-2019/>

<https://www.vihreat.fi/asiat/vihrea-politiikka/eduskuntavaaliohjelma-2019>

<https://vasemmisto.fi/eduskuntavaaliohjelma-2019/>

<https://www.kd.fi/politiikka/eduskuntavaaliohjelma-2019/>

<https://www.sininentulevaisuus.fi/ohjelma/>